
Text funcţional – Secţiunea B
Clasa a IX-a – nivelul B1 din Cadrul European  Comun de Referinţă
	Competenţe specifice
	Cerinţe specifice

	· Exprimarea adecvată de fapte/opinii în legatură cu subiecte ca: familia, hobby-urile şi preocupările, călătoriile, evenimentele cotidiene;

· exprimarea unor puncte de vedere clare; 

· relatarea unor situaţii familiare, prezentarea punctelor principale ale unei probleme cu o precizie acceptabilă şi pentru a exprima idei pe teme concrete sau abstracte;

· exprimarea semnificaţiei personale a unor evenimente şi  experienţe;

· comentarea unor opinii sau veşti;

· sintetizarea de informaţii şi argumente din mai multe surse
	Elevul redactează o scrisoare informală adresată unui prieten, ca reacţie la un text dat, în care pot apărea şi câteva sugestii pentru răspuns.

Lungime: 150-180 cuvinte

Elevul va demonstra abilităţi cum ar fi: 

· folosirea în mod consecvent a limbajului informal;
· realizarea unor descrieri, exprimarea de opinii, relatarea de evenimente, furnizarea de informaţii, folosind o gamă adecvată de cuvinte de legătură; 

· redactarea unui scurt paragraf introductiv; 

· structurarea scrisorii în paragrafe cu conţinut de idei unitar;

· formularea de recomandări/ apeluri la acţiune în ultimul paragraf;

· prezentarea şi/sau discutarea unui punct de vedere;

· folosirea de formule uzuale pentru a începe şi a încheia scrisoarea.


Clasa a X-a – nivel B2 Cadrul European Comun de Referinţă

	Competenţe specifice
	Cerinţe specifice

	· exprimarea pe larg a unor puncte de vedere într-un text bine argumentat, clar şi bine structurat;

· relatarea unor situaţii nefamiliare, prezentarea punctelor principale ale unei probleme cu o precizie acceptabilă şi pentru a exprima idei pe teme concrete sau abstracte;

· comentarea unor opinii;

· sintetizarea de informaţii şi argumente din mai multe surse;

· construirea unui şir de argumente justificate.

· susţinerea unor puncte de vedere într-o secvenţă logică cu exemple relevante.
	Elevului i se cere să scrie o scrisoare formală ca reacţie la un text dat. Scrisoarea va fi redactată ca reacţie la o situaţie prezentată şi va fi în mod consecvent adaptată ca stil şi ton la cititorul ţintă specificat. Scrisorile formale pot fi adresate unei persoane sau unei organizaţii. Scopul ar putea fi acela de a candida pentru o slujbă part-time, de vacanţă sau pentru o bursă de studiu sau pentru a-şi exprima opinia legată de situaţia prezentată în text.
Lungime: 180-200 cuvinte
Elevul va demonstra abilităţi cum ar fi:

· descrierea de abilităţi şi experienţe proprii, exprimarea unor atitudini in mod convingător.
· prezentarea şi/sau discutarea unui punct de vedere cu dovezi/ argumente justificative;

· folosirea unui limbaj formal corespunzător sarcinii de lucru;

· structurarea scrisorii în paragrafe cu conţinut de idei unitar;

· formularea de recomandări sau apeluri la acţiune în ultimul paragraf;

· utilizarea de formule uzuale pentru început şi încheiere.


Clasa a XI-a – nivel B2 – C1 Cadrul European Comun de Referinţă

	Competenţe specifice
	Cerinţe specifice

	· exprimarea clară şi cuprinzatoare a ideilor;

· exprimarea pe larg a unor puncte de vedere într-un text clar, bine structurat;

· abordarea unor subiecte complexe într-un articol, subliniind ceea ce se consideră a fi punctele esenţiale;

· susţinerea unor puncte de vedere într-o secvenţă logică cu exemple relevante;
· dezvoltarea sistematică a unui subiect, punând accent pe aspectele semnificative.
	Elevului i se cere să scrie  un articol pentru un ziar sau o revistă în limba engleză ca reacţie la un text dat; se presupune că cititorul are interese similare cu autorul. Principalul scop este acela de a atrage interesul şi a determina implicarea cititorului.  Redactarea trebuie să fie în mod consecvent adaptată ca stil şi ton la cititorul ţintă specificat. 
Un articol reuşit oferă informaţii, angajează şi convinge  cititorul. Pentru aceasta, pot fi incluse descrieri, exemple personale, astfel încât textul să fie antrenant şi să includă un limbaj plastic, sugestiv. Se recomandă o abordare personală şi un titlu incitant pentru a atrage atenţia cititorului. Elevul trebuie să ştie cum să folosească întrebările retorice pentru a adăuga culoare. 

Lungime: 200-220 cuvinte

Elevul va demonstra abilităţi cum ar fi:
· prezentarea şi/sau discutarea unui punct de vedere cu dovezi justificative;

· redactarea unei introduceri care să enunţe subiectul principal;

· structurarea de paragrafe cu conţinut de idei unitar;

· folosirea unei varietăţi de structuri şi vocabular pentru a păstra interesul cititorului;

· folosirea unui stil corespunzător audienţei specificate.


Clasa a XII-a – nivel C1 Cadrul Comun de Referinţă European

	Competenţe specifice
	Cerinţe specifice

	· exprimarea clară, cuprinzatoare şi nuanţată a ideilor;
· exprimarea pe larg a unor puncte de vedere într-un text clar, bine structurat;

· redactarea de texte coerente în stil formal; 

· scrierea de editoriale complexe cu o structură logică care ajută cititorul să observe şi să reţină punctele semnificative.
	Elevul trebuie să scrie un editorial (în care autorul îşi exprimă opinia) pentru un ziar sau o revistă în limba engleză ca reacţie la un text dat (referitor la un subiect complex).
Lungime: 220 - 250 cuvinte

Elevul va demonstra abilităţi cum ar fi:
· prezentarea şi/sau discutarea unui punct de vedere cu dovezi justificative;

· redactarea unei introduceri care să explice obiectiv problema prezentată în textul dat;

· structurarea de paragrafe cu conţinut de idei unitar;

· folosirea unei varietăţi de structuri şi vocabular pentru a păstra interesul cititorului;
· influenţarea opiniei publice, promovarea gândirii critice;

· sintetizarea opiniilor exprimate în paragraful final, formularea de apeluri la acţiune;
· folosirea unui stil corespunzător audienţei specificate. 


Sugestii metodologice (pentru toate nivelurile):

Tehnica redactării nu poate fi învăţată prin simpla memorare a unor formule uzuale din manualele de profil. Deprinderea de scriere este cel mai temeinic însuşită prin exersarea tehnicilor de generare şi pregătire a materialului, de creare a unui plan de redactare sau de organizare a ideilor, de construire a unui paragraf, de editare şi rescriere etc. Se va pune un accent sporit pe coerenţa şi logica textului, precum şi pe evidenţierea structurii acestuia prin propoziţii introductive (topic sentences). 
Folosirea unui vocabular sofisticat, dar nepotrivit în contextul frazei şi al tipului de redactare va atrage depunctarea lucrării. Elevii sunt încurajaţi să se familiarizeze cu tipurile de redactare citind cât mai multe exemple autentice de astfel de texte (de exemplu, recenzii). De asemenea, elevii trebuie să se familiarizeze cu contextul în care tipurile de redactare de mai sus apar în mod natural pentru a înţelege logic caracteristici precum scopul unei recenzii, relaţia dintre autorul şi cititorul unui editorial, aşteptările comisiei care citeşte o scrisoare formală, etc.
În redactările lor, elevii au obligaţia de a folosi toate informaţiile oferite de textul inclus în cerinţă.

